******

**AddVentures by SCG คว้ารางวัล Investor of the Year จากเวที Startup Thailand 2019**

**AddVentures by SCG** ได้รับรางวัล **Investor of the Year** จากการประกาศรางวัล **Prime Minister Award: National Startup 2019** ในงาน **Startup Thailand 2019** ซึ่งจัดขึ้นโดย **สำนักงานนวัตกรรมแห่งชาติ (สนช.)** ในฐานะที่ AddVentures by SCG เป็นบริษัทร่วมลงทุนที่มีศักยภาพในการสร้างการเติบโตให้กับสตาร์ทอัพ และมีส่วนช่วยสนับสนุนการพัฒนาระบบนิเวศของสตาร์ทอัพให้สามารถยกระดับไปได้อีกขั้น โดยมี **ดร.จาชชัว แพส Corporate Innovation Director เอสซีจี และ Managing Director of AddVentures by SCG** เป็นตัวแทนรับรางวัลจาก **ดร.สุวิทย์ เมษินทรีย์ รัฐมนตรีว่าการกระทรวงการอุดมศึกษา วิทยาศาสตร์ วิจัยและนวัตกรรม** เมื่อเร็วๆ นี้

สำหรับรางวัล Prime Minister Award: National Startup 2019 เป็นรางวัลที่ประกาศเกียรติคุณและเชิดชูเกียรติแก่สตาร์ทอัพ บริษัท และบุคคลในสาขาธุรกิจเป้าหมาย โดยมีหลักเกณฑ์การพิจารณาคือ จะต้องสร้างผลกระทบต่อเศรษฐกิจและสังคมของประเทศไทย มีส่วนร่วมสนับสนุนการพัฒนาประชาคมสตาร์ทอัพของไทย ผลิตภัณฑ์-บริการ-รูปแบบธุรกิจมีความเป็นนวัตกรรม ความสามารถของผู้ก่อตั้งและทีมงาน และศักยภาพในการเติบโต

ทั้งนี้ AddVentures by SCGก่อตั้งขึ้นเมื่อปี 2560 เพื่อเชื่อมโยงนวัตกรรมใหม่ๆ จากสตาร์ทอัพ เข้ามาเพิ่มขีดความสามารถทางการแข่งขันให้เอสซีจี ผ่านการลงทุนในกองทุน (Fund of Fund) และการลงทุนโดยตรง (Direct Investment) ในสตาร์ทอัพทั้งในไทย อาเซียน และศูนย์กลางเทคโนโลยีของโลก เช่น สหรัฐอเมริกา อิสราเอล และจีน โดยให้ความสำคัญกับเทคโนโลยีที่ตอบโจทย์ด้าน Industrial, B2B และ Enterprise และสอดคล้องกับการดำเนินธุรกิจหลักของเอสซีจี

***สตาร์ทอัพที่สนใจร่วมงานกับ AddVentures by SCG สามารถดูรายละเอียดเพิ่มเติมได้ทางเว็บไซต์*** [***www.addventures.co.th***](http://www.addventures.co.th/) ***Facebook:*** [***www.facebook.com/AddVenturesbySCG***](http://www.facebook.com/AddVenturesbySCG) ***หรือ LinkedIn: AddVentures by SCG***

**\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\*\***